Argentina Menis

Argentina Menis (19. heinäkuuta 1948 Cernele, Dolj, Romania – 3. maaliskuuta 2023) oli romanialainen kiekonheittäjä ja olympiamitalisti.

Menis sijoittui Helsingin EM-kilpailuissa 1971 kiekonheitossa neljänneksi tuloksella 59,04 m. Münchenin 1972 olympialaisissa hän saavutti hopeaa tuloksella 65,06 m. Rooman EM-kilpailuissa 1974 hän saavutti hopeaa tuloksella 64,62 m. Montréalin 1976 olympialaisissa hän sijoittui kuudenneksi tuloksella 65,38 m. Prahan EM-kilpailuissa 1978 hän oli vielä yhdeksäs tuloksella 58,36 m.

Menis heitti Constanțassa 23. syyskuuta 1972 eli muutama viikko olympialaisten jälkeen kiekonheiton maailmanennätyksen 67,32 m. Toukokuussa 1973 olympiavoittaja Faina Melnik vei ennätyksen takaisin nimiinsä.

Lähteet

Viitteet

Romanialaiset kiekonheittäjät
Romanialaiset olympiamitalistit
Vuonna 1948 syntyneet
Vuonna 2023 kuolleet